तेलंगाना। एक कपल अस्पताल से एक-दूसरे से बात करते हुए निकाल रहे थे, तभी एक अन्य महिला भी उनके साथ चलने लगी। कपल जैसे ही गेट तक पहुंचा, एक शख्स उस कपल के पीछे-पीछे चलने लगा। जैसे ही अस्पताल के गेट से वे बाहर निकले उस शख्स ने पति पर हथियार से हमला कर दिया। पहले ही वार में वह गिर पड़ा और हमलावर ने भागने से पहले एक बार और उसके सिर पर दे मारा। नलगोंडा जिले के मिर्यालगुड़ा में ज्योति अस्पताल के बाहर हुए इस हमले में प्रणय पेरुमल्ला नाम के इस शख्स की जान चली गई। वह अपनी प्रेग्नेंट पत्नी अमृता के साथ उसका चेक-अप करवाने आया था।